রাজশাহী ২৫ আগষ্ট বুধবার : বাংলাদেশ আহলেহাদীছ যুবসংঘ রাজশাহী বিশ্ববিদ্যালয়ের উদ্যোগে নগরীর সাফাওয়াং চাইনিজ রেষ্টুরেন্টে অনুষ্ঠিত ইফতার মাহফিলে প্রধান অতিথির ভাষণে আহলেহাদীছ আন্দোলন বাংলাদেশ-এর মুহতারাম আমীর ও রাজশাহী বিশ্ববিদ্যালয়ের আরবী বিভাগের প্রফেসর ডঃ মুহাম্মাদ আসাদুল্লাহ আল-গালিব উপরোক্ত কথা বলেন। তিনি বলেন, আদর্শ ছাত্র ও যুবশক্তিই আদর্শ জাতি উপহার দিতে পারে। আর আহলেহাদীছ যুবসংঘ আদর্শ মানুষ গড়ার সংগঠন। তিনি যুবসংঘকে রাজশাহী বিশ্ববিদ্যালয়ে একটি মডেল ছাত্র সংগঠন হিসাবে প্রতিষ্ঠিত করার জন্য ছাত্রদের প্রতি আহবান জানান। রাজশাহী বিশ্ববিদ্যালয় যুবসংঘ-এর সভাপতি হাফেয মুকাররমের সভাপতিত্বে অনুষ্ঠিত উক্ত আলোচনা সভায় বিশেষ অতিথি হিসাবে বক্তব্য রাখেন আন্দোলন-এর কেন্দ্রীয় অর্থ সম্পাদক জনাব বাহারুল ইসলাম, যুবসংঘ-এর কেন্দ্রীয় সভাপতি ড. মুহাম্মাদ কাবীরুল ইসলাম, সাংগঠনিক সম্পাদক নূরুল ইসলাম ও অর্থ সম্পাদক শেখ আব্দুছ ছামাদ রাজশাহী বিশ্ববিদ্যালয় যুবসংঘ-এর সাবেক সভাপতি ও সোনামণি-এর বর্তমান কেন্দ্রীয় পরিচালক ইমামুদ্দীন এবং মদীনা ইসলামী বিশ্ববিদ্যালয়-এর ছাত্র মুহাম্মাদ শরীফুল ইসলাম। অনুষ্ঠানে চার শতাধিক ছাত্র অংশগ্রহণ করে। রাবি যুবসংঘ-এর সাংগঠনিক সম্পাদক আব্দুল মান্নান অনুষ্ঠানে সঞ্চালকের দায়িত্ব পালন করেন।